పరిస్థితి చేయి దాటిపోతోంది.. ఐరాసలో ఉత్తర కొరియాకొరియాపై రష్యా, ఐరోపా కొత్త ఆంక్షలువాషింగ్టన్/టోక్యో, అక్టోబరు 17 : ఉత్తర కొరియా, అమెరికా మధ్య ఉద్రిక్తతలు తారస్థాయికి చేరాయి. పరిస్థితి చేయిదాటిపోయే స్థితికి వచ్చేసిందని, ఏ క్షణంలోనైనా అణు యుద్ధం ఏర్పడే అవకాశం ఉందని ఐక్యరాజ్యసమితిలోని ఉత్తరకొరియా ఉప రాయబారి కిమ్ ఇన్ ర్యోంగ్  హెచ్చరించారు. సోమవారం ఆయన ఐక్యరాజ్యసమితి అణు నిరాయుధీకరణ కమిటీతో మాట్లాడుతూ తమ దేశం 1970 నుంచి అమెరికాతో ప్రత్యక్షంగా అణుబాంబు ముప్పు ఎదుర్కొంటోందని చెప్పారు. స్వీయ రక్షణ నిమిత్తం అణ్వాయుధాలను సమకూర్చుకునే హక్కు తమ దేశానికి ఉందన్నారు. అమెరికా ప్రతి ఏడాది అణ్వాయుధాలు ఉపయోగిస్తూ, భారీస్థాయిలో సైనిక విన్యాసాలు నిర్వహిస్తోందని,  తమ దేశాధ్యక్షుడిని తొలగించేందుకు కూడా కుట్ర పన్నుతోందని ఆరోపించారు. ఈ ఏడాది పూర్తిస్థాయి అణ్వాయుధాలను కలిగిన శక్తిగా ఉత్తరకొరియా అవతరించిందని, విభిన్న పరిధుల్లోని లక్ష్యాలు ఛేదించగల అణుబాంబు, హైడ్రోజన్ బాంబు, ఖండాంతర బాలిస్టిక్ రాకెట్లు సమకూర్చుకోగలిగిందని తెలిపారు. ‘అమెరికా దుస్సాహసం చేస్తే, తీవ్ర శిక్ష నుంచి తప్పించుకోజాలదు’ అని హెచ్చరించారు. మరోవైపు ఉత్తర కొరియా సంక్షోభం పరిష్కారానికి దౌత్య యత్నాలను ‘మొదటి బాంబు పడే వరకూ’ కొనసాగిస్తామని అమెరికా విదేశాంగ మంత్రి రెక్స్ టిల్లర్సన్ ప్రకటించారు. ఉత్తర కొరియా విషయంలో ఉద్రిక్తతల నేపథ్యంలో స్కాట్లాండ్ సమీపంలో బాలిస్టిక్ క్షిపణులను కూల్చివేసే అమెరికా నౌకాదళ విన్యాసాలలో 20కి పైగా నాటో యుద్ధ నౌకలు పాల్గొన్నాయి. విజయవంతంగా సాగుతున్న ఈ క్షిపణి విధ్వంసక విన్యాసాల్లో అమెరికాతోపాటు ఫ్రాన్స్, కెనడా, జర్మనీ, నెదర్లాండ్స్, ఇటలీ, స్పెయిన్, బ్రిటన్ కూడా  పాల్గొన్నాయని అమెరికా నేవీ ఓ ప్రకటన విడుదల చేసింది. ఐక్యరాజ్యసమితి ఆంక్షల మార్గంలోనే ఉత్తరకొరియాతో ఆర్థిక, సాంకేతిక, ఇతర సంబంధాల్లో కోత విధిస్తున్నామని రష్యా అధ్యక్షుడు వ్లాదిమిర్ పుతిన్ ప్రకటించారు.  యూరోపియన్ యూనియన్ కూడా కొత్త ఆంక్షలు ప్రకటించింది. ఉత్తర కొరియాపై ఒత్తిడిని గరిష్ఠ స్థాయికి పెంచేందుకు అమెరికా, జపాన్ దౌత్యవేత్తలు అంగీకారానికి వచ్చారు. మంగళవారం టోక్యోలో ఇరుదేశాల విదేశాంగశాఖ సహాయమంత్రులు జాన్ సులివన్,  షిన్సుకే సుగియామా సమావేశమై ఉత్తరకొరియా విషయమై చర్చించారు. దౌత్యం విఫలమైతే ఉత్తర కొరియాను కట్టడి చేసేందుకు సన్నద్ధంగా ఉండాలని మిత్ర దేశాలకు సూచించామని సువలిన్ చెప్పారు. ఇదే విషయం చర్చించేందుకు సులివన్, సుగియామా దక్షిణకొరియా మంత్రిని బుధవారం సియోల్లో కలవనున్నారు.
paristhiti cheyi daatipotondi.. airasalo uttara koriakoriyapai rashya, iropa kotta anctialuvashingtan/tokyo, aktobaru 17 : uttara koria, america madhya udriktatalu taarasthaayiki cherayi. paristhiti cheyidatipoye sthitiki vachesindani, e kshanamloonainaa anhu yuddham erpade avakaasam undani aikyaraajyasamitilooni uttarakoriya upa rayabari kim in ryong  heccharinchaaru. somavaram aayana aikyaraajyasamiti anhu niraayudheekarana kamiteetho maatlaadutuu tama desham 1970 nunchi americatho pratyakshamgaa anubambu muppu edurkontondani cheppaaru. sweeya rakshana nimittam anvaayudhaalanu samakuurchukunee hakku tama deshaniki undannaaru. america prati edaadi anvaayudhaalu upayogistuu, bhaariisthaayilo sainika vinyaasaalu nirvahistondani,  tama deshaadhyakshudini tolaginchenduku kuudaa kutra pannutondani aaropinchaaru. ee edaadi puurtisthaayi anvaayudhaalanu kaligina saktigaa uttarakoriya avatarinchindani, vibhinna paridhulloni lakshyaalu chedinchagala anubambu, hydrosen baambu, khandantara balistic raaketlu samakuurchukogaligindani telipaaru. ‘america dussahasam cheste, teevra shiksha nunchi tappinchukojaaladu’ ani heccharinchaaru. marovaipu uttara koria sankshobham parishkaaraaniki dautya yatnaalanu ‘modati baambu pade varakuu’ konasaagistaamani america videsaanga mantri rex tillerson prakatinchaaru. uttara koria vishayamlo udriktatala nepathyamlo scatland sameepamlo balistic kshipanulanu koolchivese america naukaadala vinyaasaalalo 20ki paiga nato yuddha naukalu palgonnayi. vijayavantamgaa saagutunna ee kshipani vidhvamsaka vinyaasaallo americathopatu frans, kenada, jarmani, nedarlands, italy, spain, briton kuudaa  paalgonnaayani america nevi oo prakatana vidudala chesindi. aikyaraajyasamiti aankshala maargamlone uttarakoriyaato aardhika, saanketika, itara sambandhaallo kotha vidhistunnaamani rashya adhyakshudu vladimir putin prakatinchaaru.  europian unian kuudaa kotta aankshalu prakatinchindi. uttara koriyapai ottidini garishta sthaayiki penchenduku america, japan doutyavettalu angikaaraaniki vachaaru. mangalavaaram tokyolo irudesaala videsaangasaakha sahaayamantrulu jan sulivan,  shinsuke sugiama samavesamai uttarakoriya vishayamai charchinchaaru. dautyam viphalamaithe uttara korianu kattadi chesenduku sannaddhamgaa undaalani mitra deshaalaku suuchimchaamani suvalin cheppaaru. ide vishayam charchinchenduku sulivan, sugiama dakshinakoriya mantrini budhavaaram siollo kalavanunnaru.